CELEX: 32012R1126
Language: bg
Date: 2012-11-26 00:00:00
Title: Регламент за изпълнение (ЕС) № 1126/2012 на Комисията от 26 ноември 2012 година относно класирането на някои стоки в Комбинираната номенклатура

1.12.2012   
            
            
               BG
            
            
               Официален вестник на Европейския съюз
            
            
               L 331/11
            
         РЕГЛАМЕНТ ЗА ИЗПЪЛНЕНИЕ (ЕС) № 1126/2012 НА КОМИСИЯТА
   от 26 ноември 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 ноември 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Преносим многофункционален апарат с батерийно захранване в една кутия с размери приблизително 9 × 5 × 1 cm, включващ:
                  
                              —
                           
                           
                              цветен течнокристален дисплей с разделителна способност 320 × 240 пиксела и размер на диагонала на екрана приблизително 5 cm (2,2 инча);
                           
                        
                              —
                           
                           
                              микрофон,
                           
                        
                              —
                           
                           
                              вградена памет 4 GB,
                           
                        
                              —
                           
                           
                              избирач на каналите (тунер) за ЧМ
                           
                        
                              —
                           
                           
                              интерфейс USB,
                           
                        
                              —
                           
                           
                              съединител за слушалки,
                           
                        
                              —
                           
                           
                              бутони за управление.
                           
                        Апаратът може да изпълнява следните функции:
                  
                              —
                           
                           
                              приемане на сигнали на радиоразпръскването,
                           
                        
                              —
                           
                           
                              записване и възпроизвеждане на звук,
                           
                        
                              —
                           
                           
                              записване и възпроизвеждане на видеоизображение,
                           
                        
                              —
                           
                           
                              записване на глас;
                           
                        
                              —
                           
                           
                              извеждане на неподвижни и движещи се изображения.
                           
                        Апаратът може да работи със следните формати: MP3, WMA, WAV, WMV и JPEG.
                  Апаратът може да бъде свързван към автоматична машина за обработка на информация за изтегляне или качване на данни.
               
               
                  8527 13 99
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодоветe по КН 8527, 8527 13 и 8527 13 99.
                  Апаратът е проектиран да изпълнява няколко функции от раздел XVI, а именно приемане на сигнали на радиоразпръскването със записване или възпроизвеждане на звук, записване или възпроизвеждане на видоизображение, както и извеждане на неподвижни и движещи се изображения. По силата на забележка 3 към посочения раздел, той следва да бъде класиран като апарат, който изпълнява основната функция.
                  Поради фактическите му характеристики, като наличните памет и малък екран с ниска разделителна способност, функциите за извеждане на видеоизображения, записване и възпроизвеждане са второстепенни.
                  Следователно основната функция на апарата е приемането на сигнали от радиоразпръскване в комбинация с апарат за записване или възпроизвеждане на звук.
                  Следователно апаратът трябва да бъде класиран в код по КН 8527 13 99 като други приемни апарати за радиоразпръскване, комбинирани с апарат за записване или възпроизвеждане на звук.